**LĪGUMS Nr. LND/2-13.1.2/14/324**

Līvānos, 2014. gada 4.augustā

**Līvānu novada dome,** reģistrācijas Nr. 90000065595, kuras vārdā saskaņā ar likumu „Par pašvaldībām“ un Domes nolikumu rīkojas tās domes priekšsēdētāja vietniece Aija Usāne, turpmāk tekstā saukta ***PASŪTĪTĀJS,*** no vienas puses, un

**SIA „Projektēšanas birojs AUSTRUMI”,** Reģ. Nr. 42403019889, tās valdes priekšsēdētāja Ivo Dembovska personā, kurš rīkojas uz statūtu pamata, turpmāk tekstā saukta ***IZPILDĪTĀJS,*** no otras puses, katrs atsevišķi un abi kopā turpmāk tekstā saukti Puse/-es,

pamatojoties uz Līvānu novada domes rīkotā iepirkuma „Jersikas kultūras un sabiedriskā centra ēkas rekonstrukcijas energoefektivitātes paaugstināšanai tehniskā projekta izstrāde, ekspertīze un autoruzraudzība” *ar i*dentifikācijas Nr. LND 2014/37, turpmāk šī līguma tekstā saukts Iepirkums,rezultātiem un SIA „Projektēšanas birojs AUSTRUMI”**,** iesniegto Piedāvājumu, noslēdz šādu līgumu, turpmāk tekstā saukts Līgums, par sekojošo:

**1. Līguma priekšmets**

* 1. ***PASŪTĪTĀJS*** uzdod, un ***IZPILDĪTĀJS*** apņemas ar savu darbaspēku un materiāli – tehniskajiem līdzekļiem veikt **Jersikas kultūras un sabiedriskā centra ēkas rekonstrukcijas energoefektivitātes paaugstināšanai tehniskā projekta izstrādi, ekspertīzi un tā autoruzraudzību būvniecības laikā** projekta „Jersikas kultūras un sabiedriskā centra ēkas rekonstrukcija energoefektivitātes paaugstināšanai” ietvaros**,** turpmāk tekstā saukts Darbs, saskaņā ar Projektēšanas uzdevumu (1.pielikums), kas ir neatņemama šī Līguma sastāvdaļa.
  2. ***IZPILDĪTĀJS*** apliecina, ka viņam ir saistošs iepirkuma nolikums un visi iepirkuma „Jersikas kultūras un sabiedriskā centra ēkas rekonstrukcijas energoefektivitātes paaugstināšanai tehniskā projekta izstrāde, ekspertīze un autoruzraudzība”, (identifikācijas Nr. LND 2014/37) piedāvājumā iesniegtie dokumenti.

**2. Līguma summa un norēķinu kārtība**

* 1. Līguma summa ir **EUR 11858.00** (vienpadsmit tūkstoši astoņi simti piecdesmit astoņi EURO un 00 centi), t.sk., PVN 21 % EUR 2058.00 (divi tūkstoši piecdesmit astoņi EURO un 00 centi), kura sastāv no:
     1. atlīdzības par tehniskā projekta izstrādi un ekspertīzi, EUR 10648.00 (desmit tūkstoši seši simti četrdesmit astoņi EURO un 00 centi), tajā skaitā PVN 21 % apmērā EUR 1848.00 (viens tūkstotis astoņi simti četrdesmit astoņi EURO un 00 centi);
     2. autoratlīdzības par šī līguma 1.1. punktā minētā tehniskā projekta autoruzraudzību objekta būvniecības laikā EUR 1210.00 (viens tūkstotis divi simti desmit EURO un 00 centi), tajā skaitā PVN 21 % apmērā EUR 210.00 (divi simti desmit EURO un 00 centi).
  2. Šī līguma 2.1.1. punktā minēto atlīdzības summu ***PASŪTĪTĀJS*** samaksā ***IZPILDĪTĀJAM*** šādā kārtībā:

2.2.1. Avansa maksājumu 20 % apmērā EUR 2129.60 (divi tūkstoši viens simts divdesmit deviņi EURO un 60 centi), tajā skaitā PVN, **PASŪTĪTĀJS** samaksā **IZPILDĪTĀJAM** 15 dienu laikāno līguma noslēgšanas dienas un ***IZPILDĪTĀJA*** izrakstītā rēķina saņemšanas dienas **PASŪTĪTĀJA** grāmatvedībā, pārskaitot to uz ***IZPILDĪTĀJA*** norēķinu kontu;

2.2.2. 60 % apmērā EUR 6388.80, (seši tūkstoši trīs simti astoņdesmit astoņi EURO un 80 centi), tajā skaitā PVN 21 %, no šī līguma 2.1.1. punktā noteiktās atlīdzības par tehniskā projekta izstrādi un ekspertīzi **PASŪTĪTĀJS** samaksā **IZPILDĪTĀJAM**10 (desmit) darba dienu laikā pēc tehniskā projekta Darbu pieņemšanas – nodošanas akta parakstīšanas un ***IZPILDĪTĀJA*** izrakstītā rēķina saņemšanas dienas **PASŪTĪTĀJA** grāmatvedībā, pārskaitot to uz ***IZPILDĪTĀJA*** norēķinu kontu.

2.2.3. 20 % apmērā EUR 2129.60 (divi tūkstoši viens simts divdesmit deviņi EURO un 60 centi), tajā skaitā PVN 21 %, no šī līguma 2.1.1. punktā noteiktās atlīdzības par tehniskā projekta izstrādi un ekspertīzi **PASŪTĪTĀJS** samaksā **IZPILDĪTĀJAM 10** (desmit) darbadienu laikā pēcpozitīva ekspertu atzinuma (pēc pozitīvas tehniskā projekta ekspertīzes) par IZPILDĪTĀJA izstrādātā tehniskā projekta atbilstību esošajai situācijai un normatīvajiem aktiem saņemšanas.

2.3. Šī līguma 2.1.2. punktā norādīto atlīdzību par autoruzraudzību **PASŪTĪTĀJS** samaksā **IZPILDĪTĀJAM**10 (desmit) dienu laikā pēc Darbu pieņemšanas – nodošanas akta parakstīšanas un ***IZPILDĪTĀJA*** izrakstītā rēķina saņemšanas dienas **PASŪTĪTĀJA** grāmatvedībā, pārskaitot to uz ***IZPILDĪTĀJA*** norēķinu kontu.

1. **Pušu tiesības un pienākumi**
   1. ***IZPILDĪTĀJS*** Darbu veic atbilstoši LR normatīvajiem aktiem, kas regulē šādu darbu veikšanu.
   2. ***IZPILDĪTĀJS*** apliecina, ka viņam ir visas nepieciešamās atļaujas un kvalifikācija šo darbu veikšanai.
   3. ***IZPILDĪTĀJS*** savlaicīgi izpilda un iesniedz ***PASŪTĪTĀJAM*** saskaņā ar šī Līguma 1.1.punktu un 4.1.punktu Darbu pieņemšanas – nodošanas aktu parakstīšanai par tehniskā projekta izstrādi.
   4. ***PASŪTĪTĀJS*** norēķinās ar ***IZPILDĪTĀJU*** saskaņā ar šī Līguma nosacījumiem.
   5. ***PASŪTĪTĀJS*** pēc ***IZPILDĪTĀJA*** Darbu pabeigšanas pieņem tos ar Darbu nodošanas - pieņemšanas aktu.
   6. Līdz šī Līguma priekšmetā paredzēto Darbu uzsākšanai ***PASŪTĪTĀJAM*** ir pienākums sniegt ***IZPILDĪTĀJAM*** visu nepieciešamo informāciju.
   7. ***IZPILDĪTĀJAM*** ir tiesības pieaicināt citus speciālistus, tajā skaitā trešās personas līgumā paredzēto Darbu veikšanai, saskaņojot to ar **PASŪTĪTĀJU.**
   8. Autoruzraudzības pakalpojumus **IZPILDĪTĀJS** sniedz pēc **PASŪTĪTĀJA** uzaicinājuma, saskaņā ar 25.06.2003 Noteikumiem par Latvijas būvnormatīvu LBN 304-03 „Būvdarbu autoruzraudzības noteikumi” Nr.342. Autoruzraudzības pakalpojumi veicami līdz objekta nodošanai ekspluatācijā.
   9. Parakstot šo līgumu ***IZPILDĪTĀJS*** apliecina, ka tā pieredze vai izglītība atbilst iepirkuma piedāvājumā iesniegtajai informācijai. Ja šī līguma darbības laikā atklājas, ka ***IZPILDĪTĀJS*** sniedzis nepatiesas ziņas par sevi, savu pieredzi un izglītību, tas sedz visus iespējamos zaudējumus, kuri rodas vai nākotnē varētu rasties ***PASŪTĪTĀJAM****.*
   10. Pēc tehniskā projekta izstrādes un pieņemšanas – nodošanas akta parakstīšanas, ***IZPILDĪTĀJS*** nodod izstrādāto tehnisko projektu ekspertīzes veikšanai ar mērķi pārbaudīt iesniegtā tehniskā projekta atbilstību Eiropas Savienības un Latvijas Republikas normatīvo aktu prasībām, drošības, veselības aizsardzības prasībām, projektējamo objektu atbilstību projektēšanas uzdevuma prasībām.
   11. Ja ekspertu atzinums par tehnisko projektu ir pozitīvs bez būtiskām atkāpēm un iebildēm, ***PASŪTĪTĀJS*** veic galīgo norēķinu ar ***IZPILDĪTĀJU*** saskaņā ar šī Līguma 2.2.3. punktu.
   12. Pozitīvs ekspertīzes slēdziens par tehniskā projekta atbilstību neatbrīvo ***IZPILDĪTĀJU*** no izstrādātā tehniskā projekta labojumu un trūkumu veikšanas par saviem līdzekļiem, ja vēlāk atklājas, ka tehniskais projekts tomēr neatbilst šī līguma darba uzdevumam, Eiropas Savienības vai Latvijas Republikas normatīvajiem aktiem.

**4. Darbu nodošanas – pieņemšanas kārtība**

* 1. ***IZPILDĪTĀJS tehniskā projekta izstrādi un ekspertīzi*** apņemas pabeigt un nodot ***PASŪTĪTĀJAM*** Līvānu būvvaldē akceptētu tehnisko projektu līdz 2014.gada 1.septembrim. Darbu izpildes termiņš var tikt pagarināts tikai abām Pusēm par to rakstveidā vienojoties.
  2. Pēc Līgumā paredzētā Darba pabeigšanas ***IZPILDĪTĀJS*** nodod ***PASŪTĪTĀJAM*** tehniskā projekta dokumentāciju, saskaņā ar šī līguma 1. pielikumu – projektēšanas uzdevumu, kas izstrādāts ievērojot Līguma nosacījumus un LR spēkā esošos normatīvos aktus, un pieņemšanas – nodošanas aktu 2 (divos) eksemplāros ***PASŪTĪTĀJAM*** parakstīšanai.
  3. ***PASŪTĪTĀJS*** 10 (desmit) darba dienu laikā no nodotā Darba un Darbu nodošanas - pieņemšanas akta saņemšanas brīža:
     1. pieņem Darbu un paraksta Darbu nodošanas – pieņemšanas aktu, vai
     2. iesniedz rakstisku motivētu atteikumu pieņemt Darbu.
  4. Ja ir saņemts ***PASŪTĪTĀJA*** motivēts atteikums pieņemt Darbu, Puses sastāda divpusēju aktu, kurā tiek norādīti novēršamie trūkumi un kļūdas ar norādi par to izpildes termiņiem. Trūkumi, ko pieļāvis ***IZPILDĪTĀJS,*** novēršami par ***IZPILDĪTĀJA*** līdzekļiem aktā noteiktajā termiņā un kārtībā. Pēc to novēršanas ***IZPILDĪTĀJS*** atkārtoti veic Līguma 4.2.punktā noteiktās darbības.
  5. Ja ***IZPILDĪTĀJS*** darbu veic pirms termiņa, tam ir tiesības to nodot, bet ***PASŪTĪTĀJAM*** – pirms termiņa pieņemt Darbu Līgumā paredzētajā kārtībā.
  6. ***IZPILDĪTĀJS*** ir tiesīgs saņemt tehniskā projekta izpildes termiņu pagarinājumu, ja:
     1. ***PASŪTĪTĀJS*** kavē vai aptur tehniskā projekta veikšanu - izstrādi no ***IZPILDĪTĀJA*** neatkarīgu iemeslu dēļ;
     2. ***PASŪTĪTĀJS*** nenodrošina ***IZPILDĪTĀJU*** ar **nepieciešamajiem** dokumentiem, pēc līguma noslēgšanas;
     3. Tehniskā projekta izpildi kavē **Projektēšanas uzdevuma** grozījumi, kas nav radušies ***IZPILDĪTĀJA*** vainas dēļ un ir pasūtītāja interesēs.

4.7. Ja nepieciešami **Projektēšanas uzdevuma** grozījumi, kas nav radušies ***IZPILDĪTĀJA*** vainas dēļ un ir pasūtītāja interesēs, ***PUSES*** savstarpēji vienojoties slēdz papildus vienošanos par projektēšanas izmaksām un darbu izpildes termiņiem normatīvajos aktos noteiktajā kārtībā.

4.8. Tehnisko projektu ***IZPILDĪTĀJS*** iesniedz ***PASŪTĪTĀJAM*** papīra formā 6 eksemplāros, un 1 eksemplārā elektroniskā formā CD pdf un dwg formātā, kā arī būvdarbu tāmes MS Excel formātā.

**5. Pušu atbildība un strīdu izšķiršanas kārtība**

* 1. Visus strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, ja strīdu nav iespējams atrisināt savstarpējo pārrunu ceļā, tad strīds izskatāms Latvijas Republikas tiesā normatīvajos aktos noteiktajā kārtībā pēc ***PASŪTĪTĀJA*** juridiskās adreses.
  2. Ja šī Līguma saistības netiek izpildītas vai tās izpildītas nepienācīgi, vainīgā Puse ir materiāli atbildīga saskaņā ar spēkā esošiem normatīvajiem aktiem.
  3. Par Darbu izpildes termiņu pārkāpšanu atbilstoši Līguma 4.1.punktam, ja Puses iepriekš nav vienojušās par Darbu izpildes termiņa pagarināšanu, **IZPILDĪTĀJS** maksā **PASŪTĪTĀJAM** līgumsodu 1 % apmērā no kopējās Līguma summas par katru nokavējuma dienu, bet ne vairāk kā 10 % no kopējās līguma summas. Līgumsodu **PASŪTĪTĀJS** ir tiesīgs ieturēt no Līguma summas, par to iepriekš savlaicīgi rakstveidā brīdinot **IZPILDĪTĀJU. PASŪTĪTĀJS** var izlemt jautājumu par līgumsoda nepiemērošanu **IZPILDĪTĀJAM.**
  4. Ja **PASŪTĪTĀJS** laikā nenorēķinās ar **IZPILDĪTĀJU** par kvalitatīvi un termiņā izpildītiem Darbiem, **PASŪTĪTĀJS** maksā **IZPILDĪTĀJAM** līgumsodu 1 % apmērā no kopējās laikā nesamaksātās summas par katru nokavējuma dienu, bet ne vairāk kā 10 % no kopējās līguma summas, pēc **IZPILDĪTĀJA** rēķina saņemšanas. **IZPILDĪTĀJS** var izlemt jautājumu par līgumsoda nepiemērošanu **PASŪTĪTĀJAM.**
  5. ***IZPILDĪTĀJS*** uzņemas atbildību par atbilstoši Līguma noteikumiem veicamo Darbu kvalitāti un termiņiem.
  6. Ja ***IZPILDĪTĀJA*** vainas dēļ jāveic izstrādā tehniskā projekta labojumi jeb jānovērš trūkumi, ***IZPILDĪTĀJS*** novērš tos par saviem līdzekļiem šī līguma pielikumā noteiktajā termiņā, bet ja tur nav noteikts tehniskā projekta labojumu vai trūkumu novēršanas laiks, ***PASŪTĪTĀJA*** noteiktā laikā, kuram jābūt objektīvi un samērīgi noteiktam rakstiskā veidā par to informējot ***IZPILDĪTĀJU*** septiņu dienu laikā no tehniskā projekta ekspertīzes slēdziena saņemšanas dienas***.***
     1. Ja ***IZPILDĪTĀJS*** kavē šī līguma 5.6. punktā noteikto ***IZPILDĪTĀJA*** izstrādātā tehniskā projekta labojumu vai trūkumu novēršanas laiku un tā dēļ ir nokavēts arī šī līguma 4.1. punktā noteiktais izpildes termiņš, tad ***IZPILDĪTĀJS*** maksā ***PASŪTĪTĀJAM*** vienreizēju līgumsodu 5 % apmērā no kopējās šī līguma summas, bet ne vairāk kā 10 % no kopējās līguma summas. Šī līguma punkts neierobežo ***PASŪTĪTĀJA*** tiesības prasīt vienlaicīgi no ***IZPILDĪTĀJA*** gan līgumsodu kas noteikts līguma 5.3. punktā gan 5.6.1. punktā. ***PASŪTĪTĀJS*** var izlemt jautājumu par līgumsoda nepiemērošanu ***IZPILDĪTĀJAM.***
  7. Līgumsoda samaksa un zaudējumu atlīdzināšana neatbrīvo Puses no Līgumā uzņemto saistību izpildes.
  8. Ja ***IZPILDĪTĀJS*** nepienācīgā kārtā vai arī vispār nepilda savas uzņemtās saistības objekta būvniecības laikā neierodoties uzraugāmā objektā pēc ***PASŪTĪTĀJA*** aicinājuma 1 darba dienas laikā no aicinājuma saņemšanas brīža, tas maksā ***PASŪTĪTĀJAM*** līgumsodu 1 % apmērā no kopējās Līgumcenas par katru neierašanos objektā noteiktajā laikā vai katru līguma pārkāpumu, bet ne vairāk kā 10% no kopējās līgumcenas.
  9. ***IZPILDĪTĀJS*** maksā ***PASŪTĪTĀJAM*** līgumsodu EUR 100 apmērā par katru no jauna konstatēto kļūdu autoruzraudzības žurnāla aizpildīšanā, ja tas nav aizpildīts atbilstoši Ministru kabineta noteikumiem Nr.342 par Latvijas būvnormatīvu LBN 304-03 „Būvdarbu autoruzraudzības noteikumi”, citiem Latvijas būvnormatīviem, Vispārīgajiem būvnoteikumiem un citiem būvniecību regulējošajiem normatīvajiem aktiem. Līgumsoda samaksa neatbrīvo ***IZPILDĪTĀJU*** no pienākuma segt ***PASŪTĪTĀJAM*** un trešajām personām nodarītos zaudējumus, kas radušies ***IZPILDĪTĀJA*** darbības vai bezdarbības rezultātā.
  10. Eiropas Savienības un citu fondu projektu finansējuma finanšu korekciju gadījumā (kad Pasūtītājam ES finansējuma administratoru pārbaužu rezultātā jāatmaksā daļēji vai pilnībā ES saņemtais finansējums projektēšanas vai ekspertīzes laikā pieļauto kļūdu dēļ vai autoruzraudzības laikā pieļauto kļūdu dēļ) ***IZPILDĪTĀJS*** nes atbildību par visiem zaudējumiem, kuri rodas vai var rasties nākotnē, ja par šādiem zaudējumiem vainojams ***IZPILDĪTĀJS***.
  11. ***IZPILDĪTĀJS*** nes atbildību par visiem zaudējumiem, kuri rodas vai var rasties nākotnē (projektēšanas un ekspertīzes laikā pieļauto kļūdu dēļ vai autoruzraudzības laikā pieļauto kļūdu dēļ), ja par šādiem zaudējumiem vainojams ***IZPILDĪTĀJS.***
  12. ***PASŪTĪTĀJAM*** ir tiesības gan uz līgumsodu samaksu gan zaudējumu atlīdzību vienlaicīgi.

**6. Nepārvarama vara**

* 1. Ja kāda no Pusēm nevar izpildīt Līguma nosacījumus nepārvaramas varasapstākļu dēļ (Force majeure) - karš, dabas katastrofas, streiki, ugunsgrēks, ko apstiprina kompetentu institūciju dokuments, Līgumslēdzēja puse ir atbrīvota no zaudējumu atlīdzības par Līguma nepildīšanu.

**7. Līguma termiņš, tā papildinājumi un grozījumi**

* 1. Līgumu var papildināt, grozīt vai lauzt pēc Pušu vienošanās.
  2. Jebkura no Pusēm ir tiesīga lauzt šo līgumu un pieprasīt atlīdzināt tai nodarītos zaudējumus, ja otra Puse pieļāvusi šī Līguma saistību pārkāpšanu, rakstiski par to brīdinot otru Pusi.

**8. Citi noteikumi**

* 1. Līgums stājas spēkā ar tā parakstīšanas dienu un darbojas līdz pilnīgai Pušu līguma saistību izpildei.
  2. Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.
  3. Līgums sastādīts 2 (divos) eksemplāros, no kuriem viens atrodas pie ***PASŪTĪTĀJA****,* savukārt otrs – pie ***IZPILDĪTĀJA****.*
  4. ***PASŪTĪTĀJS*** un ***IZPILDĪTĀJS*** piekrīt Līguma noteikumiem un apstiprina tos parakstot šo līgumu.

**9. Pušu rekvizīti un paraksti**

|  |  |  |
| --- | --- | --- |
| **PASŪTĪTĀJS:**  **Līvānu novada dome**  Reģ.Nr.90000065595  Rīgas iela 77, Līvāni, LV-5316  AS “Citadele banka”  LV79PARX0004642660004  PARXLV22 |  | **IZPILDĪTĀJS:**  **SIA „Projektēšanas birojs AUSTRUMI”**  Reģ.Nr.42403019889  18.Novembra iela 16,Rēzekne, LV-4601  AS “Swedbank”  LV08HABA0551015774595  HABALV22 |
| \_\_\_\_\_\_\_\_\_\_\_\_\_\_\_\_\_\_\_\_A.Usāne |  | \_\_\_\_\_\_\_\_\_\_\_\_\_\_\_\_\_\_\_\_\_\_\_I. Dembovskis |
|  |  |  |